Държавен вестник, бр. 80, 2018 г., стр. 93

БРОЙ  80	
Д Ъ Р Ж А В Е Н  В Е С Т Н И К 	
СТР.  93  
• Познава културистичните методи – пълна амплитуда, аеробика, отказ, 
пирамида, суперсерии, удължени (дроп) серии, комбинация, изотеншън, 
чийтинг, форсирани повторения, тройни серии, гигантски серии, пред-
варително изтощение, пауза-почивка, пикова флексия, постоянно напре-
жение, отстъпващ режим, двойно разделяне, тройно разделяне, непълна 
амплитуда, частични повторения, скоростно изпълнение, редуващи се 
серии, колебаещи се повторения
Умения
• Преценява и избира подходящите културистични принципи и методи
• Прилага в тренировъчната програма избраните културистични принципи 
и методи
• Определя цикъла от тренировъчните и почивните дни
• Определя мускулните групи, които да бъдат натоварвани в различните 
тренировъчни дни от цикъла
• Избира физическите упражнения за изпълнение в отделните тренировъчни 
дни от цикъла
• Определя реда на физическите упражнения в различните тренировъчни 
дни от цикъла
• Задава броя на повторенията и сериите за всяко фитнес-силово упражне-
ние, както и съпротивлението, с което да се изпълняват
• Определя продължителността и целевата пулсова честота при тренирането 
на кардио уреди за изгаряне на мазнини или за развиване на кардио-ре-
спираторните възможности
Компетентности
• Изготвя фитнес тренировъчни програми съобразно индивидуалните цели 
и особености на клиента (пол, възраст, тегло, ръст, състав на телесната 
маса, заболявания)
• Коригира фитнес тренировъчните програми съобразно наличните във 
фитнесцентъра уреди и оборудване
Резултат от учене 9.2:
Изготвя хранителни режими/диети
Знания
• Познава видовете макронутриенти (белтъчини/протеини, въглехидрати и 
мазнини) и тяхното значение за организма 
• Познава хранителния състав на различните хранителни продукти и тях-
ната енергийна стойност
• Познава храните, противопоказни при различни заболявания и състояния, 
както и храните, подобряващи тези състояния
Умения
• Набира необходимата информация от клиента за изготвянето на хранителен 
режим/диета – цел, пол, възраст, тегло, ръст, начин на живот, физичес­
ка активност, хранителни навици, вкусови предпочитания, хранителни 
алергии, заболявания и състояния. При необходимост измерва и определя 
състава на телесната маса
• Определя дневния енергоразход и енергоприем
• Определя необходимото съотношение и количество от различните ма-
кронутриенти 
• Разпределя дневното количество макронутриенти на порции и определя 
времето за техния прием
• Предлага на клиента конкретни храни, които да отговарят на неговите 
хранителни нужди
• При настъпили промени коригира утвърдените хранителни режими/диети
Компетентности
• Изготвя и коригира хранителни режими/диети съобразно целта, пола, 
възрастта, теглото, ръста, състава на телесната маса начина на живот, 
физическата активност, хранителните навици, вкусовите предпочитания, 
хранителните алергии, заболяванията и състоянията на клиента
Резултат от учене 9.3:
Изготвя суплементарни планове
Знания
• Знае предназначението на различните видове хранителни добавки
• Познава влиянието на различните видове хранителни добавки върху 
организма
• Познава най-популярните видове протеинови напитки – животински (млеч-
ни – суроватъчни и казеинови, яйчни, месни, кръвни и др.) и растителни 
(соев, грахов, оризов и др.), предимствата на различните производства 
(концентрати, изолати и хидролизирани), както и заболяванията и състо-
янията, при които те са противопоказни